CELEX: 32011D0743
Language: lv
Date: 2011-11-14 00:00:00
Title: Komisijas Īstenošanas lēmums ( 2011. gada 14. novembris ), ar ko groza Lēmumu 2008/855/EK attiecībā uz dzīvnieku veselības kontroles pasākumiem saistībā ar klasisko cūku mēri Francijā (izziņots ar dokumenta numuru C(2011) 8095) Dokuments attiecas uz EEZ

16.11.2011   
            
            
               LV
            
            
               Eiropas Savienības Oficiālais Vēstnesis
            
            
               L 297/69
            
         KOMISIJAS ĪSTENOŠANAS LĒMUMS
   (2011. gada 14. novembris),
   ar ko groza Lēmumu 2008/855/EK attiecībā uz dzīvnieku veselības kontroles pasākumiem saistībā ar klasisko cūku mēri Francijā
   (izziņots ar dokumenta numuru C(2011) 8095)
   (Dokuments attiecas uz EEZ)
   (2011/743/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā 1989. gada 11. decembra Padomes Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Komisijas 2008. gada 3. novembra Lēmumā 2008/855/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs (3) ir noteikti konkrēti kontroles pasākumi saistībā ar klasisko cūku mēri dalībvalstīs vai to reģionos, kas iekļauti tā pielikumā. Minētajā sarakstā ir Lejasreinas un Mozeles departamentu teritorijas daļas Francijā.
            
         
               (2)
            
            
               Francija ir informējusi Komisiju par neseno slimības attīstību savvaļas cūku populācijā Ziemeļvogēzu apgabala teritorijā un jo īpaši Lejasreinas un Mozeles departamentu teritorijas daļā uz rietumiem no Reinas.
            
         
               (3)
            
            
               Minētā informācija liecina, ka klasiskais cūku mēris savvaļas cūku populācijā Lejasreinas un Mozeles departamentos ir izskausts. Tādējādi attiecīgajos departamentos vairs nebūtu jāpiemēro Lēmumā 2008/855/EK paredzētie pasākumi un no saraksta lēmuma pielikumā būtu jāsvītro ieraksts par Franciju. Tāpēc būtu attiecīgi jāgroza minētais pielikums.
            
         
               (4)
            
            
               Tāpēc būtu attiecīgi jāgroza Lēmums 2008/855/EK.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Svītro 2. punktu Lēmuma 2008/855/EK pielikuma I daļā.
   2. pants
   Šis lēmums ir adresēts dalībvalstīm.
   
      Briselē, 2011. gada 14. novembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 395, 30.12.1989., 13. lpp.
   
      (2)  OV L 224, 18.8.1990., 29. lpp.
   
      (3)  OV L 302, 13.11.2008., 19. lpp.